**Επίσκεψη ΕΠΟΕΤ (ΟΗΟ-ΣΕΚ) στο Ριζοκάρπασο.**

H ΕΠΟΕΤ (ΟΗΟ-ΣΕΚ), στα πλαίσια των εορτών του Πάσχα δείχνοντας ακόμη μια φορά το κοινωνικό της πρόσωπο, επισκέφθηκε την Τρίτη 16 Απριλίου, τα εγκλωβισμένα παιδιά στο Ριζοκάρπασο.

Στην αποστολή συμμετείχαν ο Πρόεδρος Αντώνης Χρυσοστόμου, ο Γενικός Γραμματέας Ηλίας Δημητρίου ο Αναπληρωτής Γραμματέας Γιώργος Φυλακτού, ο Γενικός Οργανωτικός Θεόδουλος Θεοδούλου, ενώ την αποστολή συνόδευσε και ο Γ. Γραμματέας της ΟΗΟ-ΣΕΚ Κ. Ανδρέας Ηλία.

Από πλευράς ΕΠΟΕΤ (ΟΗΟ-ΣΕΚ) εκφράστηκε για άλλη μια φορά ο θαυμασμός, η απεριόριστη αγάπη και ο σεβασμός προς τα παιδιά και τις οικογένειες τους που επέλεξαν να κατοικούν στην κατεχόμενη γη μας. Στα παιδιά μοιράστηκαν δώρα και τους ευχήθηκε να περάσουν Καλό Πάσχα με τις οικογένειες τους.

Η διευθύντρια του σχολείου εκ μέρους των παιδιών αφού ευχαρίστησε την ΕΠΟΕΤ (ΟΗΟ-ΣΕΚ), απευθυνόμενη στον Γραμματέα μας κ. Ηλία Δημητρίου υπό την ιδιότητα ως Πρόεδρος του Παγκύπριου Συντονιστικού Συμβουλίου Εθελοντισμού και την εκστρατεία που γίνεται  **«Υιοθετήστε μια οικογένεια το Πάσχα»** παρέδωσε λαμπάδες, πουείχαν ετοιμάσει τα παιδιά στο σχολείο τους  για να δοθούν σε άλλα παιδιά στις ελεύθερες περιοχές που έχουν ανάγκη, ώστε και αυτά να νιώσουν την χαρά της Ανάστασης.



